钦定古今图书集成/明伦汇编/官常典/第661卷 > 宋
## 钦定古今图书集成/明伦汇编/官常典/第661卷 > 宋

### 仁宗景祐四年诏藩镇立学

按《宋史仁宗本纪》不载。按《职官志》：“景祐四年，诏藩
镇始立学，他州勿听。”

### 宝元元年令大郡立学

按《宋史仁宗本纪》不载。按《文献通考》，宝元元年颍
州守臣蔡齐请立学。时大郡始有学，而小郡犹未置
也。

### 庆历三年五月丁亥置武学八月戊午罢武学

按《宋史仁宗本纪》云云。按《职官志》：庆历三年，诏置
武学于武成王庙，以阮逸为教授。八月，罢武学。以议
者言“古名将如诸葛亮、羊祜、杜预等，岂专学孙吴故
也。”

庆历四年三月乙亥，诏“天下州县立学。”

按《宋史仁宗本纪》云云，按《职官志》：“庆历四年，诏诸
路州军监各令立学。学者二百人以上，许更置县学。
自是州郡无不有学，始置教授，以经术行义训导诸
生，掌其课试之事，而纠正不如规者。委运司及长史
于幕职州县内荐，或本处举人有德艺者充。”

### 神宗熙宁四年置京东诸路学官

按《宋史神宗本纪》：“熙宁四年二月丁巳朔，罢诗赋及
明经诸科，以经义论策试进士，置京东西、陕西、河东、
河北路学官，使之教导。”

熙宁五年，诏“复置武学于武成王庙。”

按《宋史神宗本纪》，熙宁五年六月乙亥，置武学按
《职官志》：熙宁五年，枢密院言，“古者出师，受成于学。文
武张弛，其道一也。乞复置武学。”诏于武成王庙置学。
熙宁六年四月己未，诏置诸路学官。

按《宋史神宗本纪》云云。按《职官志》。熙宁六年。诏诸
路学官。委中书门下选差。至是始命于朝廷。

熙宁八年，令立教授试法。

按：《宋史神宗本纪》不载。按《选举志》：“初，内外学官多
朝廷特注，后稍令国子监取其旧试艺等格优者用
之。熙宁八年，始立教授试法，即舍人院召试大义五
道。”

### 元丰元年令设州府学官共五十三员诸路惟大郡有之军监未尽置

按：《宋史神宗本纪》不载。按《职官志》云云。

元丰　年，令设小学，置“职事教谕二人，学长二人，集
正二人。”

按：《宋史神宗本纪》不载按《职官志》：“元丰官制，小学
置职事教谕二人，掌训导及考校责罚；学长二人，掌
序齿位，纠不如仪者；集正二人，掌籍诸生名氏，纠程
课不逮者。”

元丰七年。令诸州无教官。长吏选在任官兼之
按《宋史神宗本纪》。不载按《选举志》。元丰七年。令诸
州无教官。则长吏选在任官。上其名。而监学审其可
者。使兼之。

### 哲宗元祐元年诏国子司业各举学官二人自是列郡各置教官

按《宋史哲宗本纪》，元祐元年二月“甲寅，诏侍从御史、
国子司业，各举经明行修可为学官者二人。”按《职
官志》：“诏齐庐宿常等州各置教授一员。自是列郡各
置教官。”

元祐　年，令“罢试教官，须命举则论荐。”

按《宋史哲宗本纪》不载。按《选举志》：“元祐中罢试法，
已而论荐益众，乃诏须命举乃得奏。”

### 绍圣二年定州学制

按，《宋史哲宗本纪》：绍圣二年五月“乙巳，命蔡卞详定
外州州学制。”

绍圣　年，重定试教官法。

按《宋史哲宗本纪》不载。按《选举志》：“绍圣初，三省立
格，中制科及进士甲第，礼部奏名在上三人，府、监、广
文馆第一人，从太学上舍得第，皆不待试，馀召试两
经大义各一道，合格则授教官。”

### 元符元年七月丁卯令学官试三经

按：《宋史哲宗本纪》云云。

元符二年十一月乙未，诏“诸州置教授者，依太学三
舍法，考选生徒升补。”

按：《宋史哲宗本纪》云云。

### 徽宗大观元年十二月丁酉置开封府府学

按：《宋史徽宗本纪》云云。

大观四年八月丁亥，行《内外学官选试法》。

按：《宋史徽宗本纪》云云。

### 政和元年十一月壬戌以上书邪等及曾经入籍人并不许试学官

按：《宋史徽宗本纪》云云。

政和二年。令试教官。十人取一人。以重其选按《宋史徽宗本纪》。不载。按《选举志》。政和二年。臣僚
言“元丰召试学官六十人。而所取四人。皆知名之士。
故学者厌服。”近试率三人取一。今欲十人始取一人。
以重其选。从之。自是或如旧法中书选注。又尝员外
添置八行应格人为大藩教官。不以莅职。随废。或用
元丰试法。更革无常。

政和八年。诏诸州教授。兼用元丰法。仍止试一经
按《宋史徽宗本纪》。不载按《职官志》云云。〈按徽宗本纪政和纪

元只有七年，《职官志》作“八年” ，当是重和未改元前之事也。仍志载之以备考。

### 高宗建炎三年令教授并罢

按《宋史高宗本纪》不载。按《职官志》云云。

### 绍兴三年令复置四十二州教官

按《宋史高宗本纪》。不载。按《文献通考》云云。

绍兴九年八月己酉，复淮南诸州学官。

按：《宋史高宗本纪》云云。

绍兴十二年，增修学宫，令吏部选差教授。

按《宋史高宗本纪》。十二年二月丙戌。诏诸州修学宫。
四月甲申。增修临安府学。为太学按《职官志》。十二
年。诏无教授官州军。令吏部申尚书省选差。

绍兴十三年，诏“诸州军各置教授，隶于礼部。”

按，《宋史高宗本纪》不载。按《文献通考》，绍兴十三年，
诏“诸州军并各置教授，其礼部长贰正系所隶，合依
崇宁大观格法，许按劾体量及岁举改官。”从司业高
阅之请也。

绍兴十五年，令试教官于《六经》中取二经，以贯穿该
赡为合格。

按《宋史高宗本纪》不载。按《选举志》：“绍兴十五年，从
国子监丞文浩所言，于六经中取二经，各出两题，毋
拘义式，以贯穿该赡为合格。”

绍兴十六年，诏修建武学，置博谕以诲学者。

按《宋史高宗本纪》不载按《职官志》：“绍兴十六年，诏
修建武学武博、武谕，以兵书、弓马、武艺诱诲学者。
绍兴二十六年，诏武学博士、学谕各置一员，州军教
授毋兼他职。”

按《宋史高宗本纪》，绍兴二十六年四月癸巳，置武学
官及弟子员百人。五月丁未，诏州军教授毋兼他职。
按《职官志》：绍兴二十六年，诏武学博士、学谕各置
一员，内博士于文臣有出身或武举出身，曾预高选，
充其学谕，差武举人，后又除文臣之有出身者。又诏
州军教授并不许兼他职。

绍兴　　　年，罢试教官，又复之。

按：《宋史高宗本纪》不载。按《选举志》：高宗初年，复教
官试。绍兴中，议者谓“欲为人师而自献以求进，非礼
也。”乃罢试，而自朝廷选差。已而又复之。凡有出身者
许应先具经义诗赋各三首赴礼部，乃下省闱，分两
场试之。初任为诸州教官，由是为两学之选。

### 宁宗庆元五年诏诸路州学置武士斋选官按其武艺

按：《宋史宁宗本纪》云云。